ക്രിസ് വോക്സും ബെയര്സ്റ്റോയും ഐ.പി.എല്ലിനില്ല ഇംഗ്ലണ്ട് താരങ്ങളായ ക്രിസ് വോക്സും ജോണി ബെയര്സ്റ്റോയും ഐ.പി.എല്ലില് നിന്ന് പിന്മാറി. ടി20 ലോകകപ്പും ആഷസ് പരമ്ബരയും മുന്പില്കണ്ടുകൊണ്ടാണ് ഇരു താരങ്ങളും ഐ.പി.എല്ലില് നിന്ന് പിന്മാറിയത്. സെപ്റ്റംബര് 19ന് ഐ.പി.എല് തുടങ്ങാനിരിക്കെയാണ് ഇംഗ്ലണ്ട് താരങ്ങള് ഐ.പി.എല്ലില് നിന്ന് പിന്മാറിയത്. ഐ.പി.എല്ലില് സണ് റൈസേഴ്സ് ഹൈദരാബാദിന്റെ താരമാണ് ബെയര്സ്റ്റോ. ഡല്ഹി ക്യാപിറ്റല്സ് താരമാണ് ക്രിസ് വോക്സ്. നേരത്തെ മറ്റൊരു താരമായ ഡേവിഡ് മലാനും ഐ.പി.എല്ലില് നിന്ന് പിന്മാറിയിരുന്നു. ഇംഗ്ലണ്ട് താരങ്ങളായ ജോസ് ബട്ലര്, ബെന് സ്റ്റോക്സ് എന്നിവര് ഐ.പി.എല്ലിന് ഉണ്ടാവില്ലെന്ന് നേരത്തെ ഉറപ്പായിരുന്നു. കൂടാതെ പരിക്ക് മൂലം ഇംഗ്ലണ്ട് ഫാസ്റ്റ് ബൗളര് ജോഫ്ര ആര്ച്ചറും ഐ.പി.എല്ലില് നിന്ന് പുറത്താണ്.